Document ID: 32012R0195
Publication Date: 2012-03-08

Title and Content:
KOMISIJAS ĪSTENOŠANAS REGULA (ES) Nr. 195/2012
(2012. gada 8. marts),
ar ko 2012. zvejas gadam nosaka Savienības pārdošanas cenas Padomes Regulas (EK) Nr. 104/2000 II pielikumā uzskaitītajiem zvejas produktiem
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 1999. gada 17. decembra Regulu (EK) Nr. 104/2000 par zivsaimniecības un akvakultūras produktu tirgu kopīgo organizāciju (1) un jo īpaši tās 25. panta 1. un 6. punktu,
tā kā:
(1)
Līdz zvejas gada sākumam katram Regulas (EK) Nr. 104/2000 II pielikumā minētajam produktam ir jānosaka Savienības pārdošanas cena tādā līmenī, kas ir vismaz vienāds ar 70 % un nepārsniedz 90 % no orientējošās cenas.
(2)
Ar Padomes Regulu (ES) Nr. 1388/2011 (2) ir noteiktas visu attiecīgo produktu orientējošās cenas 2012. zvejas gadam.
(3)
Tirgus cenas būtiski atšķiras atkarībā no sugas un no tā, kā produkti ir sagatavoti, jo īpaši attiecībā uz kalmāriem un hekiem.
(4)
Tāpēc attiecībā uz Savienībā izkrautu saldētu produktu dažādajām sugām un sagatavošanas veidiem būtu jānosaka pārrēķina koeficienti, lai noteiktu cenu līmeni, no kura piemēro Regulas (EK) Nr. 104/2000 25. panta 2. punktā paredzēto intervences pasākumu.
(5)
Lai netraucētu intervences sistēmas darbību 2012. gadā, šī regula būtu jāpiemēro ar atpakaļejošu spēku no 2012. gada 1. janvāra.
(6)
Šajā regulā paredzētie pasākumi ir saskaņā ar Zivsaimniecības produktu pārvaldības komitejas atzinumu,
IR PIEŅĒMUSI ŠO REGULU.
1. pants
Savienības pārdošanas cenas, kas minētas Regulas (EK) Nr. 104/2000 25. panta 1. punktā un 2012. zvejas gadā piemērojamas minētās regulas II pielikumā uzskaitītajiem produktiem, kā arī sagatavošanas veidi un pārrēķina koeficienti, uz kuriem tās attiecas, ir noteikti šīs regulas pielikumā.
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
To piemēro no 2012. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 2012. gada 8. martā

Classification:
Level 1 Categories: 100148
100157
100156
Level 2 Categories: 100207
100257
100252
Level 3 Categories: 1258
2489
2656
3544
All Categories: 1025
2437
2664
2743